बस पलटने से 9 घायल, नशे में धुत था चालक
शुक्रवार की दोपहर 12:30 बजे के करीब धमतरी से बालोद जा रही बस क्रमांक सीजी 07 ई 0983 सड़क किनारे पलट गई। बस का ड्राइवर नशे में धुत होकर गाड़ी चला रहा था। हादसे में घायल 9 यात्रियों को उपचार के लिए जिला अस्पताल भेजा गया। बस मे लगभग 30 यात्री सवार थे।
सोरिद से कुछ दूर निकलने के बाद ड्रायवर चेकूलाल पिता भागवतराम सतनामी ने सामने से दो साइकिल सवारों को रोड क्रास करते देख नियंत्रण खो दिया, जिससे बस साइकिल सवारों को साईड से टक्कर मारते हुए सड़क किनारे कीचड़ में घुस कर पलट गई। घटना स्थल शहर के करीब होने के कारण आसपास के लोग तत्काल मौके पर पहुंच गए और उन्होंने सभी यात्रियों को सुरक्षित निकालकर 9 घायलों को जिला अस्पताल पहुंचाया। डॉक्टरों के अनुसार सभी घायल यात्रियों की हालत खतरे से बाहर है।
धमतरी। घायलों का अस्पताल में तत्काल उपचार शुरू किया गया।
धमतरी। सड़क के किनारे पलटी गोंडवाना ट्रेवल्स की बस।
ये हुए घायल
पुलिस के अनुसार घायलों में हीराबाई सिन्हा बठेनापारा, सहदेव राम पिता मनीराम, कौशिल्या साहू, धनीराम यादव, भुनेश्वर यादव, भगवती साहू, धनंजय साहू, कोमिन बाई समेत अन्य लोग शामिल हैं। इधर घटना की सूचना जिला प्रशासन और पुलिस विभाग को मिलते ही एसडीएम जीआर राठौर, एडिशनल एसपी अशोक पिपरे के साथ अन्य अधिकारी मौके पर पहुंच गए।
बस चालक के नशे में होने की पुष्टि
वाहन चालकों की जांच पड़ताल नहीं होने के कारण ही कई लोग शराब के नशे में धुत होकर ड्राइविंग कर रहे हैं, जिससे यात्रियों के साथ ही सड़क पर चलने वाले अन्य लोगों की जान पर आफत आ रही है। शुक्रवार को श्यामतराई के पास हुई सड़क दुर्घटना का कारण भी शराबी ड्राइवर को बताया गया और उसकी डॉक्टरी जांच में अधिक मात्रा में शराब सेवन की पुष्टि भी हो गई।
hin_Deva hin_Deva hin_Deva hin_Deva bho_Deva hin_Deva awa_Deva hin_Deva hin_Deva